Foto: UzDaily.uz Jahon sog‘liqni saqlash takshiloti (JSST)ning asosiy vazifasi O‘zbekiston Respublikasini qo‘llab-quvvatlash, sog‘liqni saqlash sohasida keng qamrovli milliy siyosatni ishlab chiqish va amalga oshirish, strategik harakatlar rejalarini tuzishdan iborat. Bu haqida JSSTning O‘zbekistondagi vakolatxonasi rahbari Lian Kuppens ma’lum qildi. Lian Kuppens 2017 yilda JSST O‘zbekiston bilan milliy islohotlarni qo‘llab-quvvatlashga doir 2017-2021 yillar bo‘yicha Milliy strategik rejani amalga oshirishga oid ishlarni quyidagi uch yo‘nalish asosida davom ettirishini ma’lum qildi: 1. OIV/OITS, sil va shu kabi yuqumli kasalliklar; 2. Yuqumsiz kasalliklarning xavf omillari va ruhiy salomatlik; 3. Sog‘liqni saqlash sohasidagi global tahdidlarga javob, jumladan aksilmikrob preparatlarga nisbatan barqarorlik nazorati.